Billig Kia EV2 vises frem om to uger

2025 bliver de billig(ere) elbilers år. Citroën ë-C3 og Hyundai Inster er sat til salg for under 180.000 kroner herhjemme og inden for et par måneder kommer også Renault 5 E-Tech på vejene til samme pris. NU vil Kia også være med på legen; den 27. februar viser de konceptudgaven af bybilen EV2 frem.

Den bliver næppe lige så billig som ide nævnte, men kommer sandsynligvis til at husere i prisklassen lige under 200.00 kroner. Det bliver en kompakt SUV, der skal konkurrere direkte mod kommende modeller som Volkswagen ID.2 Cross, Skoda Epiq og Renault 4 E-Tech.

De første teaser-billeder antyder, at Kia EV2 vil have et design, der ligner Kias større elbiler, med elementer som en karakteristisk frontgrill og slanke forlygter. Bilen ser ud til at have hjul placeret tæt på hjørnerne, hvilket giver et rummeligt interiør trods dens kompakte størrelse.

Det er endnu ikke meget, vi får lov at se af Kia EV2 (foto fra video).

Concept EV2 vises frem i anledning af Kia Battery Day og er ikke den eneste nyhed. Også Kia EV4 og vartevognen PV5 vises frem, loves det i en teaser-video, der er blevet tilgængelig. Disse modeller er ikke konceptbiler, så her kan vi altså forvente at få tekniske specifikationer.

Læs også: 10 billige elbiler på vej – se listen.

EV4 er en elektrisk sedan, der tidligere blev vist som koncept i oktober 2023. EV4 forventes at være baseret på Kias E-GMP-platform, som også anvendes i modeller som EV6 og EV9. Dette indikerer, at EV4 vil drage fordel af 800 volt-arkitektur, der leverer ultrahurtig opladning.

Herunder Kias teaser-video til at skærpe appetitten inden Battery Day den 27. februar:

Billig Kia EV2 vises frem om to uger